E Isai un „pui de șarpe” care „s-a dus cu nemții” ca să-i „slujească”? Ori e un „moldovean prost” care, cu o crescândă viclenie, îi duce de nas pe nemți pentru ca satul lui de pe celălalt mal al Nistrului să nu fie făcut „țărnă”? E drama din Pădurea spânzuraților sau din Ițic Ștrul dezertor de Rebreanu, complicată nu numai prin vârsta personajului, ci și prin condiția lui de basarabean.